**Príloha č. 3A** k výzve na predkladanie ponúk

**Zmluva o dielo č.**

uzatvorená podľa § 536 a nasl. zákona č. 513/1991 Zb. Obchodný zákonník,

v znení neskorších predpisov

**Čl. I.**

**Zmluvné strany**

1. Objednávateľ:

Názov: **Mestská časť Bratislava – Podunajské Biskupice**

Sídlo: Trojičné námestie 11, 825 61 Bratislava

Zastúpená: Mgr. Zoltán PÉK, starosta MČ Podunajské Biskupice

IČO: 00641383

DIČ: 2020943782

Bankové spojenie Tatra Banka

IBAN SK80 1100 0000 0026 2700 5541

Tel.: +421 2 40209209

E-mail: sekretariat@mupb.sk

(ďalej len „Objednávateľ")

**a**

1. Zhotoviteľ:

Názov:

Sídlo:

Zastúpený:

Zapísaný v OR SR:

Bankové spojenie:
číslo účtu IBAN:

IČDPH:

tel:

e-mail:

(ďalej len „Zhotoviteľ")

**Čl. I.**

**Úvodné ustanovenia**

* 1. Podkladom pre uzavretie tejto Zmluvy o dielo (ďalej len *„zmluva“*) je ponuka zhotoviteľa ako uchádzača a výsledok procesu verejného obstarávania realizovaného podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na obstarávanie zákazky stavebných prác, definovaných v ďalších ustanoveniach tejto zmluvy, vyhláseného výzvou na predkladanie cenových ponúk zo dňa 24.08.2021, zákazka: **ZŠ Biskupická 21 – Zlepšenie kľúčových kompetencií žiakov, vybudovanie bezbariérových prístupov“** Predmet plnenia bude z **95%** častifinancovaný z nenávratného finančného príspevku poskytnutého kupujúcemu Ministerstvom pôdohospodárstva a rozvoja vidieka Slovenskej republiky v rámci operačného programu – Integrovaný regionálny operačný program prostredníctvom Zmluvy o poskytnutí nenávratného finančného príspevku č **IROP-Z-302021K474-222-13** (ďalej „Zmluva o NFP")pre projekt **„ZŠ Biskupická 21 – Zlepšenie kľúčových kompetencií žiakov,** a z **5%** časti z rozpočtuMestskej časti Bratislava – Podunajské Biskupice
	2. Zmluvné strany vyhlasujú, že údaje uvedené v tejto zmluve sú v súlade so skutočným stavom ku dňu uzavretia tejto zmluvy. Zhotoviteľ ďalej vyhlasuje, že jeho oprávnenie na vykonávanie činností podľa tejto zmluvy je v súlade s právnymi predpismi Slovenskej republiky. Zmluvné strany ďalej vyhlasujú, že osoby podpisujúce túto zmluvu, sú osobami oprávnenými ju podpísať v mene zmluvných strán.
	3. Zhotoviteľ vyhlasuje, že bol oboznámený so všetkou dostupnou dokumentáciou k dielu, ktorého zhotovenie je predmetom tejto zmluvy, že disponuje dostatočnými odbornými kapacitami a znalosťami potrebnými k riadnemu a včasnému zhotoveniu tohto diela, že sú mu známe technické, kvalitatívne a iné podmienky realizácie takéhoto diela, pričom správne vyhodnotil a ocenil akékoľvek práce, dodávky, služby alebo úkony, ktoré sú nevyhnutné pre riadne a včasné splnenie tejto zmluvy.
	4. Technický dozor objednávateľa (ďalej aj ako *„TDO“*) bude vykonávať osoba oznámená objednávateľom zhotoviteľovi v protokole o prevzatí a odovzdaní staveniska.

 **Čl. II.**

 **Predmet zmluvy**

* 1. Predmetom zmluvy je záväzok zhotoviteľa zhotoviť pre objednávateľa časť diela **Bezbariérové prístupy** (v ďalšom texte aj ako „Dielo“) v rámci realizácie diela: „ZŠ Biskupická 21 – Zlepšenie kľúčových kompetencií žiakov, vybudovanie bezbariérových prístupov“, a to v súlade s podmienkami tejto zmluvy, technickou špecifikáciou (ďalej len „projektová dokumentácia“**),** ktoré tvoria *Prílohu č. 2* , neoddeliteľnú súčasť k tejto zmluve, ako aj v súlade s príslušnými ustanoveniami všeobecne záväzných právnych predpisov, technických noriem a riadne zhotovené Dielo odovzdať objednávateľovi včas s dodržaním dohodnutých termínov uvedených v tejto zmluve. Predmetom tejto zmluvy je aj záväzok objednávateľa riadne zhotovené Dielo prevziať a zaplatiť zaň zhotoviteľovi dohodnutú cenu za Dielo spôsobom a vo výške dohodnutej v tejto zmluve. **Predmetom zmluvy vybudovanie bezbariérových prístupov k odborným učebniam Základnej školy Biskupická 21, Bratislava mestská časť Podunajské Biskupice**.
	2. Zhotoviteľ sa zaväzuje zhotoviť Dielo vo vlastnom mene, na vlastnú zodpovednosť a nebezpečenstvo, riadne a včas a v súlade s odsúhlaseným vecným a časovým harmonogramom postupu stavebných prác na Diele (ďalej aj ako „Harmonogramom prác zhotoviteľa“).
	3. Zhotoviteľ sa zaväzuje pri realizácii Diela dodržať najmä nasledovné technické požiadavky:
* práce realizovať v súlade s platnými STN, EN a predpismi, zákonmi a nariadeniami týkajúcimi sa bezpečnosti a ochrany zdravia pri práci,
* úroveň kvality preukázať objednávateľovi osvedčením autorizovaných skúšobní o skúške dodávaných výrobkov alebo tovarov, alebo vyhlásením o zhode výrobku s technickými špecifikáciami, príp. certifikátom výrobku,
	1. Zhotoviteľ prehlasuje, že riadne a zodpovedne skontroloval všetky podklady odovzdané mu objednávateľom vrátane projektovej dokumentácie k vykonaniu Diela predloženej objednávateľom ako súčasť podkladov pre spracovanie cenovej ponuky do súťaže o uzavretie tejto zmluvy a v týchto podkladoch nenašiel žiadne vady ani omyly ani iné nedostatky, a že podklady sú kompletné a úplné. Vzhľadom na túto skutočnosť bude zhotoviteľ znášať všetky budúce náklady vzniknuté z dôvodu omylu zhotoviteľa pri tvorbe cenovej kalkulácie (cenovej ponuky) zhotovenia Diela. Zhotoviteľ ďalej vyhlasuje, že mu je známy rozsah prác a výkonov vyžadovaných touto zmluvou, a že sú mu známe všetky podstatné okolnosti na riadne a včasné vykonanie Diela tak, ako bolo možné pri vynaložení riadnej odbornej starostlivosti zistiť a predpokladať z obsahu uvedených podkladov v čase predloženia súťažnej ponuky zhotoviteľa.

**Čl. III.**

**Lehota plnenia**

* 1. Zhotoviteľ sa zaväzuje zhotoviť Dielo v nasledovných termínoch:
1. objednávateľ odovzdá stavenisko zhotoviteľovi a zhotoviteľ stavenisko prevezme v termíne: **do 5 dní** od doručenia stanoviska Riadiaceho orgánu pre IROP zo štandardnej ex post kontroly verejného obstarávania, ktorým proces verejného obstarávania pre zákazku: „ZŠ Biskupická 21 – Zlepšenie kľúčových kompetencií žiakov, stavebné práce“ odsúhlasuje;
2. zhotoviteľ začne stavebné práce na Diele v termíne: **do 3 dní** od prevzatia staveniska;
3. zhotoviteľ sa zaväzuje zhotoviť a odovzdať objednávateľovi riadne dokončené Dielo v lehote **90 dní** odo dňa odovzdania a prevzatia staveniska;
4. zhotoviteľ sa po zhotovení Diela zaväzuje odovzdať objednávateľovi stavenisko v stave zodpovedajúcom bodu 4.12 tohto článku v lehote **do 5 dní** odo dňa protokolárneho prevzatia Diela bez vád a nedorobkov objednávateľom.
	1. Zhotoviteľ sa zaväzuje pri podpise zmluvy predložiť objednávateľovi na odsúhlasenie Harmonogram prác zhotoviteľa. Termíny zhotovenia Diela definované v Harmonograme prác zhotoviteľa sú pre zhotoviteľa záväzné. Lehota na zhotovenie a odovzdania Diela podľa odseku 3.1 písm. c) tohto článku môže byť predĺžená iba v prípade ak dôjde k prerušeniu vykonávania Diela v súlade s touto zmluvou, o čom zmluvné strany uzatvoria dodatok k tejto zmluve v súlade s článkom 10. tejto zmluvy a § 18 ZVO.
	2. O odovzdaní a prevzatí staveniska bude podpísaný protokol o prevzatí a odovzdaní staveniska, ktorý bude podpísaný zástupcami obidvoch zmluvných strán a TDO a za zhotoviteľa tiež oprávnenou osobou. Po zhotovení Diela bude o odovzdaní a prevzatí staveniska podľa odseku 3.1 písm. d) tejto zmluvy podpísaný protokol o prevzatí a odovzdaní staveniska, ktorý bude podpísaný zástupcami obidvoch zmluvných strán.
	3. Podpísaním protokolu o odovzdaní a prevzatí staveniska prechádza na zhotoviteľa nebezpečenstvo škody na stavenisku a na zhotovovanom Diele.
	4. Zhotoviteľ najmenej **7 kalendárnych dní** pred uplynutím lehoty podľa odseku 3.1 písm. c) tohto článku oznámi TDO ako aj objednávateľovi písomne alebo e-mailom s potvrdením doručenia e-mailu zo strany týchto osôb, kedy bude Dielo pripravené na odovzdanie.
	5. Dielo sa považuje za riadne vykonané, ak je Dielo zhotovené v súlade so zmluvou, ak sú úspešne vykonané všetky skúšky, kontroly a merania, ktoré vyžadujú všeobecne záväzné právne predpisy a technické normy alebo technické predpisy pre ukončenie a užívanie Diela alebo pre jeho uvedenie do prevádzky a ak sú k dispozícii doklady potvrdzujúce kvalitu a technické parametre Diela a doklady, ktoré vyžadujú všeobecne záväzné právne predpisy a technické normy alebo technické predpisy pri ukončení Diela a pri procese jeho odovzdania a prevzatia a uvedenia do užívania. Uvedené doklady musia byť vyhotovené v slovenskom jazyku. Medzi doklady uvedené v tomto odseku sa zahŕňajú aj nasledovné doklady:
5. projekt skutočného vyhotovenia 1 x v tlačenej forme a 1x elektronicky,
6. fotodokumentácia priebehu prác na CD,
7. zápisy, protokoly, správy a osvedčenia o vykonaných skúškach použitých materiálov vyžadovaných v zmysle právnych predpisov a technických noriem pre Dielo,
8. osvedčenia o akosti použitých materiálov, certifikáty,
9. kópia stavebného denníka,
10. doklady o preukázaní zhody, atesty, použitých výrobkov na zhotovenom Diele,
11. potvrdenie správcu skládky o prijatí stavebných odpadov vo fakturovanom množstve,
12. zápis o odstránení vád a nedorobkov (v prípade ak boli zistené),
13. zoznam subdodávateľov obsahujúci údaje: profesia/predmet subdodávky, názov firmy, ulica, PSČ, mesto.
	1. V prípade, ak budú pri odovzdávacom a preberacom konaní zistené také vady a nedorobky Diela, ktoré sami o sebe alebo spolu bránia užívaniu Diela na účel, ku ktorému má slúžiť, alebo v prípade, ak nebudú splnené podmienky alebo doložené doklady, má objednávateľ právo Dielo neprevziať.
	2. V prípade, ak budú pri odovzdávacom a preberacom konaní zistené také vady a nedorobky Diela, ktoré sami o sebe a ani spolu nebránia jeho užívaniu na účel, ku ktorému má slúžiť, objednávateľ Dielo prevezme pod podmienkou, že takéto vady a nedorobky budú zhotoviteľom v celom rozsahu odstránené do termínu dohodnutom alebo stanovenom v Protokole o odovzdaní a prevzatí Diela alebo v tejto zmluve. V takomto prípade sa Dielo považuje za zhotovené a odovzdané až dňom odstránenia vád a nedorobkov Diela uvedených v  Protokole o odovzdaní a prevzatí Diela alebo v tejto zmluve.
	3. Ak zhotoviteľ v termínoch stanovených v Protokole o odovzdaní a prevzatí Diela alebo v tejto zmluve neodstránil vady a nedorobky Diela, je objednávateľ oprávnený postupovať analogicky podľa odseku 6.14 článku VI. tejto zmluvy.
	4. Zmluvné strany sa dohodli, že najneskôr do **5 dní** po podpise Protokolu o prevzatí a odovzdaní Diela je Zhotoviteľ povinný vypratať stavenisko, odstrániť zvyšný materiál, odpady a pod. Zhotoviteľ je povinný pri vykonávaní Diela a plnení tejto zmluvy dodržiavať všeobecne záväzné právne predpisy SR, vrátane ustanovení zák. č. 79/2015 Z. z. o odpadoch a o zmene a doplnení niektorých zákonov v platnom znení.
	5. Dodržanie času plnenia zo strany zhotoviteľa je závislé od riadneho a včasného spolupôsobenia objednávateľa dohodnutého v tejto zmluve. Po dobu meškania objednávateľa s poskytnutím spolupôsobenia nie je zhotoviteľ v omeškaní s plnením záväzku.
	6. V prípade vzniku okolností brániacich vykonávaniu Diela, zhotoviteľ je povinný každé prerušenie prác neodkladne písomne oznámiť TDO ako aj objednávateľovi spolu so správou o predpokladanej dĺžke trvania, príčinách a navrhovaných opatreniach k odstráneniu týchto príčin. Po odstránení prekážok prerušenia prác je zhotoviteľ povinný pokračovať v začatom Diele bez akejkoľvek ďalšej písomnej alebo ústnej výzvy zo strany objednávateľa.
	7. Žiadna zo zmluvných strán nie je zodpovedná za nesplnenie povinností stanovených touto zmluvou alebo za oneskorenie tohto plnenia, pokiaľ bolo spôsobené okolnosťami vylučujúcimi zodpovednosť. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala a ďalej, že by v čase vzniku záväzku túto prekážku predvídala alebo pri vynaložení odbornej starostlivosti mala predvídať.
	8. Zodpovednosť zmluvnej strany nevylučuje prekážka, ktorá vznikla až v čase, keď povinná zmluvná strana bola v omeškaní s plnením svojej povinnosti, alebo vznikla z jej hospodárskych pomerov, alebo o ktorej bolo v čase uzatvárania tejto zmluvy s vysokou mierou pravdepodobnosti predpokladateľné, že nastane, a ktorú mal z tohto dôvodu zhotoviteľ, pri dodržaní zásad riadnej odbornej starostlivosti zohľadniť.

**Čl. IV.**

 **Cena diela, fakturácia a platobné podmienky**

* 1. Cena za vykonanie diela v rozsahu podľa tejto zmluvy je stanovená v súlade so zákonom č.18/1996 Z. z. o cenách v znení neskorších predpisov a vykonávacej vyhlášky k tomuto zákonu ako cena pevná a nemenná a sú v nej zahrnuté všetky náklady súvisiace s riadnym zhotovením diela podľa tejto zmluvy.

Cena bez DPH: ................... €

DPH: ................... €

**Cena s DPH: ....................€**

(slovom: ......................................... EUR, .... centov).

* 1. Podrobná špecifikácia Ceny Diela za práce je uvedená v *Prílohe č.1*, ktorú zhotoviteľ predložil vo svojej ponuke v rámci verejného obstarávania a na základe, ktorého sa po vyhodnotení ponúk stal úspešným uchádzačom. Príloha č. 1 je neoddeliteľnou súčasťou tejto zmluvy.
	2. Cena určená v Zmluve sa môže meniť len na základe písomného dodatku k tejto zmluve, a to pri písomnej požiadavke zhotoviteľa po odsúhlasení objednávateľom. Pri akejkoľvek zmene tejto zmluvy zmluvné strany uplatnia ustanovenia § 18 zákona č. 343/2015 Z. z. o verejnom obstarávaní.
	3. Pre prípad, že sa počas realizácie Diela ukáže potreba zmeny objemového alebo konštrukčného charakteru, resp. naviac prác oproti Prílohe č.1, tieto práce naviac môžu byť zrealizované len na základe podpísaného dodatku k tejto zmluve, pri rešpektovaní ustanovení ZVO. V prípade zmeny objemového množstva prác budú tieto práce ocenené/ohodnotené:
1. použitím jednotkových cien materiálov, prác a dodávok uvedených v *Prílohe č. 1*. tejto zmluvy
2. ak nie je možné stanoviť cenu položky (práce) podľa písmena a) tohto odseku, tak ocenenie tejto položky bude uskutočnené v súlade s oceňovaním podľa verzie stavebného softvéru platnej v čase oceňovania
	1. Konečnú faktúru zhotoviteľ vystaví do **7 pracovných dní** odo dňa podpisu Protokolu o prevzatí a odovzdaní Diela; v prípade, ak v Protokole o odovzdaní a prevzatí Diela budú zaznamenané vady a nedorobky Diela, tak do **7 pracovných dní** odo dňa riadneho odstránenia týchto vád a nedorobkov. Protokol o odovzdaní a prevzatí riadne zhotoveného diela podpísaný všetkými zmluvnými stranami bude tvoriť prílohu vystavenej faktúry.
	2. Cena za dielo podľa tejto zmluvy bude uhradená objednávateľom zhotoviteľovi na základe faktúry zhotoviteľa, ktorú vystaví zhotoviteľ na základe súpisu riadne vykonaných prác a dodávok potvrdených technickým dozorom objednávateľa. Cena za dielo bude uhradená z prostriedkov európskych štrukturálnych fondov, štátneho rozpočtu a rozpočtu verejného obstarávateľa.
	3. Faktúra musí obsahovať náležitosti faktúry podľa osobitných predpisov, najmä:
3. označenie Diela,
4. označenie povinnej a oprávnenej osoby (právnická alebo fyzická osoba objednávateľa a zhotoviteľa), adresa, sídlo, identifikácia,
5. číslo zmluvy,
6. číslo faktúry,
7. množstvo, druh a rozsah dodanej práce, s podrobným súpisom vykonaných prác,
8. dátum vyhotovenia a dátum dodania, dátum splatnosti,
9. fakturovaná suma v EUR bez DPH, DPH, celková suma v EUR vrátane DPH,
10. pečiatka a podpis oprávnenej osoby.
	1. V prípade, že faktúra alebo jej príloha nebude obsahovať náležitosti platného daňového dokladu, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie doby splatnosti a nová lehota splatnosti začne plynúť doručením opravenej faktúry objednávateľovi. Faktúry budú objednávateľovi doručované osobne alebo poštou.
	2. Splatnosť faktúry je **30 dní** od doručenia faktúry do podateľne objednávateľa
	3. Objednávateľ na predmet zákazky nebude poskytovať zálohy alebo preddavky..

**Čl. V.**

**Podmienky zhotovenia diela a práva a povinnosti zmluvných strán**

* 1. Zhotoviteľ sa zaväzuje, že pre objednávateľa zhotoví dielo podľa tejto zmluvy v zhode s platnými STN
	a EN, podľa ostatných záväzných právnych predpisov súvisiacich s riadnou realizáciou diela. Najmä však:
	+ Vyhlášku MZ SR č. 527/2007 Z. z. o podrobnostiach o požiadavkách na zariadenia pre deti a mládež
	+ Vyhláška SÚBP a SBÚ č. 374/90 Zb., ktorou sa ustanovujú požiadavky na zaistenie bezpečnosti práce a technických zariadení pri stavebných montážnych a udržiavacích prácach, pri výrobe stavebných hmôt, ich skladovaní a manipulácii a pri prácach súvisiacich so stavebnou činnosťou
	+ Zákon č. 50/1976 Zb. z. o územnom plánovaní a stavebnom poriadku (stavebný zákon) v platnom znení
	+ Zákon 124/2006 Z. z. o bezpečnosti a ochrane zdravia pri práci v znení neskorších predpisov atď.
	1. Zhotoviteľ je povinný stavenisko vhodne zabezpečiť, je povinný udržiavať na stavenisku poriadok a čistotu, ako aj odstraňovať odpady a nečistoty vzniknuté z jeho prác. Zhotoviteľ je povinný zabezpečiť, aby pri plnení tejto zmluvy nedochádzalo k znečisťovaniu okolia staveniska.
	2. Zhotoviteľ je povinný počas realizácie Diela zabezpečiť prítomnosť oprávnenej osoby na stavenisku pre koordináciu prác vykonávaných svojimi zamestnancami, subdodávateľmi, ktorého meno bude uvedené v protokole o odovzdaní a prevzatí staveniska. V prípadoch, kedy nie je zo závažných dôvodov možné zabezpečiť dennú prítomnosť oprávnenej osoby na stavenisku (napríklad choroba a podobne), je zhotoviteľ povinný zaistiť primeranú náhradu a včas informovať o tejto skutočnosti objednávateľa zápisom do stavebného denníka;
	3. Zariadenie staveniska si zabezpečuje zhotoviteľ. Náklady na vybudovanie, prevádzkovanie, údržbu, likvidáciu a vypratanie staveniska ako aj zariadenia staveniska, sú súčasťou zmluvnej ceny dohodnutej podľa článku IV tejto zmluvy. Stavenisko ako aj zariadenie staveniska musí spĺňať požiadavky stanovené príslušnými právnymi predpismi, najmä predpismi o bezpečnosti a ochrane zdravia pri práci a o požiarnej ochrane. Zhotoviteľ sa zaväzuje zariadenie staveniska odstrániť bez zbytočného odkladu po tom, ako také zariadenie staveniska nie je potrebné pre ďalší postup prác na zhotovovaní Diela, najneskôr však ku dňu odovzdania staveniska v lehote podľa článku III odsek 3.10 tejto zmluvy.
	4. Zhotoviteľ je povinný odo dňa prevzatia staveniska viesť denné záznamy o uskutočnených prácach formou stavebného denníka vedeného v súlade s ust. § 46d zákona č. 50/1976 Zb. o územnom plánovaní a stavebnom poriadku (stavebný zákon). Stavebný denník musí byť k dispozícii na stavenisku za účelom priebežnej kontroly a uskutočnenia zápisov zmluvných strán. Zhotoviteľ je povinný v denných záznamoch zapisovať všetky skutočnosti rozhodujúce pre realizáciu Diela, najmä údaje o časovom postupe prác, ich akosti, zdôvodnenie odchýlok vykonaných prác od dodaného technologického postupu prác, údaje potrebné k výpočtu ceny, údaje o počte zamestnancov, počte mechanizmov a množstve realizovaných druhov prác, údaje dôležité na posúdenie prác orgánmi štátnej správy, popis uskutočnenia prác, informácie o dodávkach materiálu na stavbu, požiadavkách na koordináciu, o mimoriadnych udalostiach a zisteniach v súvislosti s uskutočňovaním Diela. Zápisy do stavebného denníka čitateľne zapisuje a podpisuje stavbyvedúci vždy v deň, kedy boli práce vykonané alebo keď nastanú okolnosti brániace ich výkonu, resp. je potrebné riešiť ďalší postup prác. Všetky strany stavebného denníka musia byť očíslované. Medzi jednotlivými záznamami nesmie byť vynechané voľné miesto. Okrem stavbyvedúceho môže do stavebného denníka vykonávať potrebné záznamy iba objednávateľ, resp. TDO alebo príslušné orgány štátnej správy.
	5. Zhotoviteľ je povinný zápisom v stavebnom denníku a súčasne telefonicky a e-mailom 1 pracovný deň vopred vyzvať objednávateľa a TDO na kontrolu všetkých prác, ktoré majú byť zastavané alebo sa majú stať neprístupné. Pokiaľ zhotoviteľ túto povinnosť nebude plniť, môže objednávateľ vyžadovať dodatočné odhalenie týchto prác na náklady zhotoviteľa.
	6. Zhotoviteľ je povinný zápisom v stavebnom denníku a súčasne telefonicky a e-mailom 1 pracovný deň vopred vyzvať objednávateľa TDO na účasť pri vykonávaní skúšok v súlade s STN. Ak sa objednávateľ ani TDO nedostaví v stanovenom termíne, je zhotoviteľ oprávnený vykonať skúšky bez ich účasti. Zhotoviteľ je povinný viesť podrobný technický záznam o vykonaných skúškach.
	7. Všetky zmeny a práce naviac je zhotoviteľ povinný zdôvodniť zápisom do stavebného denníka, pričom k ich realizácii zhotoviteľ môže pristúpiť až po odsúhlasení takýchto zmien a prác naviac objednávateľom, resp. TDO formou zápisu do stavebného denníku. Objednávateľ alebo TDO je povinná priebežne kontrolovať zápisy v stavebnom denníku a reagovať adekvátnym spôsobom na požiadavky či pripomienky zhotoviteľa. Kópie stavebného denníka budú priebežne po kontrole objednávateľom uchovávané zhotoviteľom pre potreby preberacieho konania. Ak je k denným záznamom potrebné stanovisko objednávateľa, musí byť toto stanovisko zaznamenané do denníka do troch pracovných dní.
	8. Objednávateľ:
1. sa zaväzuje zabezpečiť realizačnú pripravenosť miesta plnenia a staveniska;
2. zabezpečí odberné miesta médií potrebných pre zhotovenie Diela;
3. poskytne zhotoviteľovi všetku súčinnosť potrebnú k riadnemu a včasnému plneniu predmetu tejto zmluvy;
4. má právo kedykoľvek kontrolovať priebeh vykonávaných prác a realizáciu Diela;
5. schvaľuje úhradu konečnej faktúry zhotoviteľa;
6. sa zaväzuje uhradiť vzniknuté nároky riadne a včas podľa tejto zmluvy.
	1. Zhotoviteľ:
7. sa zaväzuje odstrániť na vlastné náklady zistené nedostatky a/alebo vady a/alebo nedorobky pri zhotovovaní Diela zapísané v stavebnom denníku objednávateľom alebo TDO, a to v objednávateľom alebo TDO určených termínoch;
8. vyhlasuje, že veci (tovar) ním dodané v súvislosti so zhotovením Diela, nie sú a ani v čase zhotovenia Diela nebudú zaťažené žiadnym právom tretej osoby, že nepoužije materiál, o ktorom je v čase jeho použitia známe, že je škodlivý, že použité stavebné výrobky pri realizácii Diela budú spĺňať podmienky a požiadavky uvedené v zákone č. 133/2013 Z. z. o stavebných výrobkoch a o zmene a doplnení niektorých zákonov a že tieto budú spĺňať kritériá a štandard požadovaný objednávateľom a budú v súlade so všeobecne záväznými predpismi a normami platnými v SR;
9. je povinný zabezpečiť na svoje náklady dopravu všetkých materiálov a dielov, výrobkov, strojov a zariadení a ich presun do miesta plnenia, resp. na stavenisko;
10. je povinný so vzniknutým odpadom nakladať a zabezpečiť odvoz a likvidáciu v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov;
11. je povinný priebežne odstraňovať na svoje náklady odpady a nečistoty vzniknuté vykonávaním prác na Diele;
12. je povinný objednávateľovi predložiť písomnú informáciu – vážne lístky o nakladaní a likvidácii s odpadmi, ktoré vzniknú v súvislosti s realizáciou predmetu tejto zmluvy;
13. nie je oprávnený postúpiť práva a povinnosti vyplývajúce z tejto Zmluvy na tretiu osobu bez predchádzajúceho písomného súhlasu Objednávateľa;
14. v rámci kontrolných dní umožní vstup na stavbu a stavenisko aj ďalším osobám, ktoré na kontrolný deň prizve objednávateľ. Z kontrolných dní bude TDO alebo objednávateľom vyhotovený zápis, v ktorom bude uvedený zoznam zúčastnených osôb, predmet kontroly, výsledky vykonanej kontroly a prípadné opatrenia na odstránenie zistených nedostatkov;
15. po zhotovení Diela sa zaväzuje odovzdať objednávateľovi stavenisko v čistom a riadnom stave.
	1. Zhotoviteľ zodpovedá za škody na majetku objednávateľa alebo tretej osoby, ktoré vzniknú z jeho činnosti a tieto sa zaväzuje odstrániť, resp. nahradí ich na vlastné náklady. V prípade, ak škodu podľa predchádzajúcej vety spôsobí subdodávateľ, za túto škodu zodpovedá zhotoviteľ ako keby ju spôsobil sám. Bez odstránenia, resp. náhrady takto vzniknutých škôd objednávateľ neuhradí Cenu Diela zhotoviteľovi. Prípadné časové lehoty na odstránenie takýchto škôd sa dohodnú v procese odovzdávania a preberania Diela.
	2. Zhotoviteľ sa zaväzuje, že počas realizácie Diela bude poistený a najneskôr v deň podpisu protokolu o odovzdaní a prevzatí staveniska preukáže objednávateľovi, že je poistený:
16. pre prípad poškodenia, zničenia, straty, odcudzenia Diela alebo iných škôd na Diele (stavebno-montážne poistenie);
17. pre prípad zodpovednosti za škodu spôsobenú tretím osobám v súvislosti so zhotovovaním Diela;
18. pre prípad poškodenia, zničenia stavby, v ktorej sa Dielo vykonáva, alebo iných škôd na predmetnej stavbe

 Zhotoviteľ je zároveň je povinný udržiavať uvedené poistenia v platnosti po celú dobu trvania tejto zmluvy.

**Čl. VI.**

**Zodpovednosť za vady a záručná doba**

* 1. Zhotoviteľ zodpovedá za to, že Dielo bude mať v okamihu prechodu nebezpečenstva škody na objednávateľa a po stanovenú záručnú dobu vlastnosti dohodnuté v tejto zmluve, že bolo zhotovené v súlade s príslušnými právnymi predpismi, platnými technickými normami a nemá žiadne vady (záruka za akosť Diela). Záruka za akosť sa vzťahuje aj na vady Diela, ktoré vznikli počas plynutia záručnej doby, a to bez ohľadu na to, či boli zhotoviteľovi oznámené počas záručnej doby alebo po jej uplynutí. Zhotoviteľ zodpovedá aj za vady, ktoré má Dielo v okamihu prechodu nebezpečenstva škody na objednávateľa, a to aj v prípade, že sa vada stane zjavnou až po tomto okamihu. Zhotoviteľ sa zodpovednosti za vadu Diela zbaví, len pokiaľ preukáže, že ju nespôsobil.
	2. Dielo je vadné, ak nemá vlastnosti určené touto zmluvou, právnymi predpismi, ustanoveniami platných technických noriem alebo ak sa nevyhotoví podľa projektovej dokumentácie predloženej objednávateľom. Vadou Diela sa pre účely tejto Zmluvy rozumie aj odchýlka v kvalite, rozsahu a parametroch Diela stanovených zmluvou, všeobecne záväznými právnymi predpismi a technickými normami, chybne vykonaná práca na Diele alebo rozdiel skutočných parametrov Diela oproti parametrom stanoveným v zmluve a v projektovej dokumentácii.
	3. Drobné odchýlky od projektovej dokumentácie, ktoré nemenia prijaté riešenie, ani nezvyšujú cenu Diela, sa nepovažujú za vady, ak boli dohodnuté zmluvnými stranami aspoň súhlasným zápisom v stavebnom denníku.
	4. Zhotoviteľ nezodpovedá za vady diela, ak tieto vady spôsobilo použitie vecí odovzdaných mu na spracovanie objednávateľom v prípade, že zhotoviteľ ani pri vynaložení odbornej starostlivosti nevhodnosť týchto vecí nemohol zistiť, alebo na ne objednávateľa písomne upozornil a objednávateľ na ich použití písomne trval. Zhotoviteľ takisto nezodpovedá za vady spôsobené dodržaním nevhodných pokynov daných mu objednávateľom, ak zhotoviteľ na nevhodnosť týchto pokynov písomne upozornil a objednávateľ na ich dodržaní písomne trval.
	5. Záručná doba na Dielo je **24 mesiacov**. Záručná doba začína plynúť v deň nasledujúci po dni podpísania Protokolu o odovzdaní a prevzatí Diela bez vád, ináč dňom odstránenia vád a nedorobkov Diela uvedených v  Protokole o odovzdaní a prevzatí Diela.
	6. Náklady na odstránenie vád znáša zhotoviteľ, okrem tých prípadov, ak ide o vady, ktoré zavinil objednávateľ.
	7. Vo veciach reklamácií a spôsobu vybavovania reklamácií platia v celom rozsahu ustanovenia Obchodného zákonníka a ďalších právnych predpisov a technických noriem platných na území SR, pokiaľ sa zmluvné strany nedohodli inak.
	8. Akékoľvek vymenené zariadenia, súčiastky, diely a materiály alebo akékoľvek opravy a práce vykonané na Diele pri záručnej oprave, budú podliehať rovnakým záručným podmienkam a rovnakej záručnej dobe ako pôvodné plnenia, na ktorých boli odstraňované vady. Nová záručná doba na vymenené zariadenia, súčiastky, diely a materiály alebo akékoľvek opravy a práce vykonané pri záručnej oprave, začne plynúť odo dňa protokolárneho prevzatia záručnej opravy objednávateľom.
	9. Zhotoviteľ sa zaväzuje začať s odstraňovaním vád Diela do 3 dní od preukázateľného nahlásenia reklamácie objednávateľom. V prípade vzniku vád Diela, ktoré bránia riadnemu užívaniu Diela, je zhotoviteľ povinný začať s odstraňovaním vád diela do 24 hodín od preukázateľného nahlásenia reklamácie objednávateľom. Pred uplynutím lehoty na začatie s odstraňovaním vady Diela je možné po vzájomnej dohode zmluvných strán túto lehotu vo forme písomného záznamu podpísaného zmluvnými stranami primerane predĺžiť. Určenie časového úseku, o ktorý sa lehota predlžuje, je obligatórnou náležitosťou tohto písomného záznamu. Potreba predĺženia lehoty zo strany zhotoviteľa musí byť riadne zdôvodnená objektívnymi dôvodmi, pre ktoré je potrebné lehotu predlžovať.
	10. Zhotoviteľ sa zaväzuje odstrániť vady Diela v termíne dohodnutom s objednávateľom. Pokiaľ zmluvné strany nedosiahnu dohodu o termíne odstránenia vady Diela, má objednávateľ právo jednostranne stanoviť zhotoviteľovi záväzný termín pre odstránenie vady Diela. Objednávateľ pritom bude prihliadať k povahe vady Diela a k dostupnosti zariadení, súčiastok, dielov a materiálov potrebných pre odstránenie vady Diela. Pred uplynutím lehoty na odstraňovanie vady Diela je možné po vzájomnej dohode zmluvných strán túto lehotu vo forme písomného záznamu podpísaného zmluvnými stranami primerane predĺžiť. Určenie časového úseku, o ktorý sa lehota predlžuje, je obligatórnou náležitosťou tohto písomného záznamu. Potreba predĺženia lehoty zo strany zhotoviteľa musí byť riadne zdôvodnená objektívnymi dôvodmi, pre ktoré je potrebné lehotu predlžovať.
	11. Zhotoviteľ je povinný odstrániť v termínoch podľa tejto zmluvy aj vady, u ktorých popiera zodpovednosť, avšak odstránenie ktorých neznesie odklad. Ak sa preukáže, že zhotoviteľ za vadu, ktorú odstránil na vlastné náklady, nezodpovedá, oprávnené náklady zhotoviteľa budú v takomto prípade uhradené objednávateľom na základe vzájomnej dohody zmluvných strán. Výška nákladov zhotoviteľa bude v takomto prípade určená na základe obvyklých cien v čase odstránenia vady.
	12. V prípade, že sa preukáže, že vady Diela, za ktoré zodpovedá zhotoviteľ, sú príčinou vád vzniknutých na iných častiach nehnuteľnosti, na ktorých sa Dielo zhotovuje, prípadne na iných nehnuteľnostiach alebo zariadeniach, ktoré s Dielom susedia alebo iným spôsobom súvisia, má objednávateľ právo požadovať od zhotoviteľa uhradenie nákladov spojených s odstránením takýchto vád.
	13. Ak zhotoviteľ nezačne s odstraňovaním vád v stanovenej lehote alebo neodstráni vady Diela v stanovenej lehote alebo nepožiada v stanovenej lehote o predĺženie týchto lehôt, je zhotoviteľ v omeškaní s plnením svojich zmluvných povinností a objednávateľ je oprávnený:
1. odstrániť tieto vady treťou osobu na náklady zhotoviteľa, pričom zhotoviteľ sa zaväzuje náklady spočívajúce v nákladoch na odstránenie vady treťou osobou objednávateľovi uhradiť;
2. požadovať od zhotoviteľa zaplatenie zmluvnej pokuty,
3. požadovať od zhotoviteľa náhradu škody, ktorá mu v dôsledku vady vznikla alebo
4. odstúpiť od zmluvy týkajúcej sa vadného plnenia.
	1. Akékoľvek náklady vrátane nákladov vzniknutých identifikáciou vád, odstránením vád, všetkými dodávkami alebo prácami, ako aj všetky testy, dodatočné skúšky, odborné posudky alebo znalecké posudky Diela, ktoré môžu byť v súvislosti s odstraňovaním vád alebo po ich odstránení nutné, znáša zhotoviteľ. Zhotoviteľ je povinný nahradiť objednávateľovi akékoľvek výdavky, ktoré objednávateľovi vzniknú v súvislosti s poskytnutím súčinnosti zhotoviteľovi pri odstraňovaní vád.
	2. Pre odstránenie pochybností platí, že nároky objednávateľa z vád Diela sa nedotýkajú jeho nárokov na náhradu škody alebo na zmluvnú pokutu ani akýchkoľvek iných nárokov objednávateľa, ktoré nie sú výslovne uvedené v tejto zmluve. Zhotoviteľ zodpovedá za to, že predmet zmluvy bude zhotovený podľa tejto zmluvy, v kvalite zodpovedajúcej kvalitatívnym podmienkam, ktoré sú stanovené v príslušných technických normách, vzťahujúcich sa na vykonanie diela ako celku.

**Čl. VII.**

**Sankcie**

* 1. V prípade porušenia záväzkov zhotoviteľa z tejto zmluvy má objednávateľ právo požadovať od zhotoviteľa zaplatenie zmluvných pokút uvedených v tejto zmluve.
	2. Objednávateľ je oprávnený vyúčtovať zhotoviteľovi zmluvnú pokutu:
1. v prípade omeškania zhotoviteľa so splnením termínu zhotovenia a odovzdania Diela v súlade s odsekom 3.1 písm. c) článku III tejto zmluvy, je objednávateľ oprávnený požadovať od zhotoviteľa zmluvnú pokutu vo výške 100,00€ (slovom stoeúr), a to za každý (aj začatý) deň omeškania zhotoviteľa až do odovzdania Diela bez vád a nedorobkov.
2. za neodstránenie vád Diela v termínoch stanovených v Protokole o odovzdaní a prevzatí Diela alebo v tejto zmluve alebo vád Diela reklamovaných objednávateľom počas záručnej doby v lehotách na ich odstránenia určených zmluvou alebo dohodou zmluvných strán, je objednávateľ oprávnený požadovať od zhotoviteľa zmluvnú pokutu vo výške 100,00€ (slovom stoeúr) za každý, aj začatý deň omeškania, a to až do dňa ich úplného odstránenia,
3. v prípade porušenia záväzku zhotoviteľa vypratať a odovzdať objednávateľovi stavenisko po dokončení prác na Diele v lehotách podľa tejto zmluvy, je objednávateľ oprávnený požadovať od zhotoviteľa zmluvnú pokutu vo výške 100,00€ (slovom stoeúr) za každý, aj začatý deň omeškania, až do úplného vypratania staveniska a jeho odovzdania v čistom a riadnom stave objednávateľovi.
	1. Zmluvné strany sa dohodli, že zhotoviteľ je povinný zaplatiť objednávateľovi zmluvnú pokutu v zmysle tohto článku a to na základe písomnej výzvy objednávateľa, ktorá bude obsahovať číslo bankového účtu,  variabilný symbol, sumu na zaplatenie a lehotu na zaplatenie.
	2. Zaplatením zmluvnej pokuty sa zhotoviteľ nezbavuje povinnosti splnenia záväzku zabezpečeného zmluvnou pokutou.
	3. Ustanoveniami o zmluvnej pokute nie je dotknutý nárok objednávateľa na náhradu škody spôsobenej zhotoviteľom vo výške presahujúcej výšku zmluvnej pokuty.
	4. V prípade omeškania objednávateľa s úhradou faktúry za vykonané práce o viac ako 30 dní od splatnosti faktúry je povinný uhradiť zhotoviteľovi úroky z omeškania vo výške 0,05 % z dlžnej čiastky za každý aj začatý deň omeškania.
	5. Zmluvné strany vyhlasujú, že zmluvné pokuty a úroky z omeškania dojednané v tejto zmluve považujú za primerané s prihliadnutím na hodnotu a význam zabezpečovanej povinnosti, dojednané riadne a určito a v súlade s právnymi predpismi.

**Čl. VIII.**

**Zánik zmluvy**

* 1. Túto zmluvu je možné meniť a dopĺňať len na základe vzájomnej dohody zmluvných strán formou písomných a očíslovaných dodatkov, riadne podpísaných oprávnenými osobami oboch zmluvných strán.
	2. Zmenu tejto zmluvy počas jej trvania možno uskutočniť bez nového verejného obstarávania len v súlade s § 18 a nasl. ZVO a v súlade s podmienkami stanovenými touto zmluvou. K platnosti dodatku zmluvy sa vyžaduje písomná dohoda o celom jeho obsahu.
	3. Platnosť a účinnosť tejto zmluvy sa končí dohodou zmluvných strán o ukončení účinnosti tejto zmluvy ku dňu uvedenému v tejto dohode.
	4. Platnosť a účinnosť tejto zmluvy možno ukončiť odstúpením od zmluvy zo strany zhotoviteľa alebo objednávateľa v prípadoch uvedených v tomto článku alebo v tejto zmluve. Pre odstúpenie od zmluvy platia ustanovenia § 344-§351 Obchodného zákonníka.
	5. Odstúpenie od zmluvy je možné pri porušení zmluvy niektorou zo zmluvných strán.
	6. Ktorákoľvek zo zmluvných strán môže od zmluvy odstúpiť z titulu vyššej moci podľa čl. III tejto zmluvy.
	7. Zmluvné strany označujú porušenie tejto zmluvy za podstatné ak zhotoviteľ z dôvodov na strane zhotoviteľa neprevezme od objednávateľa stavenisko podľa odseku 3.1 článku III tejto zmluvy alebo nezaháji stavebné práce na Diele v termíne v súlade s odsekom 3.1 článku III tejto zmluvy alebo bude zhotoviteľ bude meškať so zhotovením a odovzdaním Diela viac ako dva týždne oproti zmluvnému termínu v zmysle odseku 3.1 článku III tejto zmluvy.
	8. Podstatné porušenie tejto zmluvy má za následok, že oprávnená strana môže využiť právo od tejto zmluvy odstúpiť podľa § 344 v spojení s § 349 Obchodného zákonníka.
	9. Ostatné porušenie (nesplnenie) zmluvných povinností označujú zmluvné strany ako nepodstatné s oprávnením strany oprávnenej odstúpiť od záväzku podľa § 346 Obchodného zákonníka. V prípade nepodstatného porušenia tejto zmluvy musí odstúpeniu od tejto zmluvy predchádzať písomné upozornenie adresované porušujúcej zmluvnej strane o porušení zmluvnej povinnosti a o možnosti odstúpenia, ak v primeranej lehote, ktorá nesmie byť kratšia ako 7 pracovných dní, nedôjde k náprave. Odstúpenie od tejto zmluvy je účinné dňom preukázateľného doručenia písomného oznámenia o odstúpení druhej zmluvnej strane.
	10. Pokiaľ objednávateľ odstúpi od zmluvy pre jej podstatné porušenie zhotoviteľom, finančne sa vysporiadajú len prevzaté časti diela.
	11. Odstúpenie od zmluvy je analogický možné v súlade s ustanoveniami § 19 zákona č. ZVO.
	12. Objednávateľ si vyhradzuje právo bezodplatne odstúpiť od tejto zmluvy, pred odovzdaním staveniska zhotoviteľovi podľa čl.III, ods. 3.1, písm. a.), v prípade doručenia stanoviska Riadiaceho orgánu pre IROP zo štandardnej ex post kontroly verejného obstarávania, ktorým proces verejného obstarávania pre zákazku: „ZŠ Biskupická 21 – Zlepšenie kľúčových kompetencií žiakov, stavebné práce“ neodsúhlasuje a proces verejného obstarávania bude nevyhnutné zopakovať.
	13. Odstúpenie od zmluvy oznámi odstupujúca strana druhej zmluvnej strane doporučeným listom s tým, že účinky odstúpenia nastávajú dňom doručenia oznámenia druhej zmluvnej strane.
	14. Zhotoviteľ doručí objednávateľovi faktúru o preukázateľne vykonaných prácach a dodávkach zrealizovaných ku dňu odstúpenia od tejto zmluvy v dvoch vyhotoveniach v lehote do 30 dní odo dňa odstúpenia od tejto zmluvy.

**Čl. IX.**

**Záverečné ustanovenia**

* 1. Zhotoviteľ ku dňu podpisu tejto zmluvy prehlasuje, že na jeho majetok nebol vyhlásený konkurz, ani nebolo voči nemu začaté konkurzné konanie (dohodovacie konanie), nemá žiadne daňové nedoplatky, nie je v likvidácii,
	nie je v omeškaní s platením zdravotného a nemocenského poistenia ani dôchodkového zabezpečenia a že mu nehrozí úpadok a nie sú mu známe žiadne okolnosti, ktoré by mohli ohroziť riadne plnenie jeho povinností
	a záväzkov voči Objednávateľovi podľa tejto zmluvy. Nepravdivosť prehlásenia Zhotoviteľa v tomto bode zmluvy, hoci aj čiastočná, zakladá právo Objednávateľa odstúpiť od tejto zmluvy.
	2. Účastníci tejto dohody prehlasujú, že pri plnení tejto dohody dodržiavajú platné nariadenie EURÓPSKEHO PARLAMENTU A RADY (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „GDPR“) a zákon č. 18/2018 Z. z. o ochrane osobných údajov a o zmene a doplnení niektorých zákonov.
	3. Pri plnení tejto zmluvy sa riadia zmluvné strany v prvom rade jej ustanoveniami. Vzájomné vzťahy zmluvných strán touto zmluvou neupravené sa riadia príslušnými ustanoveniami Obchodného zákonníka a podpornými ustanoveniami Občianskeho zákonníka. Kvalita vykonaného diela sa bude posudzovať podľa platných STN, nadväzujúcich predpisov a certifikátov.
	4. Zmluvné strany potvrdzujú svojím podpisom, že sa oboznámili so znením tejto zmluvy, súhlasia s ním a prehlasujú, že zmluva nebola uzatvorená v tiesni ani za inak jednostranne nevýhodných podmienok.
	5. Neoddeliteľnou súčasťou tejto zmluvy sú :
1. **Príloha č. 1**, ktorej súčasťou je cenová ponuka, ktorú zhotoviteľ predložil v rámci verejného obstarávania a na základe, ktorého sa po vyhodnotení ponúk stal úspešným uchádzačom;
2. **Príloha č. 2** ktorej súčasťou je podrobná technická špecifikácia zariadení ktorú zhotoviteľ predložil v rámci verejného obstarávania a na základe, ktorého sa po vyhodnotení ponúk stal úspešným uchádzačom, .
	1. Táto zmluva nadobúda platnosť dňom jej podpísania štatutárnymi zástupcami zmluvných strán a účinnosť dňom nasledujúcim po dni jej zverejnenia na internetovej stránke Objednávateľa alebo v Centrálnom registri zmlúv (www.**crz**.gov.sk/).
	2. Zhotoviteľ sa zaväzuje strpieť výkon kontroly/auditu/overovania súvisiaceho s vykonávanými prácami, a to kedykoľvek počas trvania platnosti a účinnosti Zmluvy o poskytnutí nenávratného finančného príspevku na to oprávnenými osobami a záväzok poskytnúť týmto osobám všetku potrebnú súčinnosť. Oprávnené osoby sú:
3. Poskytovateľ NfP a ním poverené osoby;
4. Útvar následnej finančnej kontroly a nimi poverené osoby;
5. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby;
6. Orgán auditu, jeho spolupracujúce orgány a nimi poverené osoby;
7. Splnomocnení zástupcovia Európskej Komisie a Európskeho dvora audítorov;
8. Osoby prizvané orgánmi uvedenými v písm. a.) až f.) v súlade s príslušnými právnymi predpismi SR a EÚ.
	1. Táto zmluva je vypracovaná v piatich vyhotoveniach, z ktorých tri si ponechá objednávateľ,
	a dve zhotoviteľ.

V .........................., dňa V ...................................., dňa ............

Za objednávateľa: Za zhotoviteľa:

 …...........…………………………. ………………............………….

 **Mgr. Zoltán Pék**, starosta*Meno a priezvisko štatutárneho orgánu*

Mestskej časti Bratislava-Podunajské Biskupice